ສະພາການແພດຂອງ ຫກປຊ ປະກອບດ້ວຍສະມາຊິກ 11 ທ່ານ ທີ່ເປັນຕົວແທນໃຫ້ແກ່ ບັນດາຂະແໜງການຕ່າງໆຂອງລັດຖະບານ ທີ່ມີສ່ວນ ຮ່ວມໃນວຽກງານສາທາລະນະສຸກໃນ ສປປ ລາວ ເຊັ່ນ ກະຊວງສາທາລະນະສຸກ, ບັນດາໂຮງໝໍຂັ້ນສູນກາງ, ສູນຟື້ນຟູສຸຂະພາບແຫ່ງຊາດ ແລະ ອື່ນໆ. ກຳມະການສະພາການແພດ ຫກປຊ ໄດ້ຮັບການແຕ່ງຕັ້ງໂດຍປະທານສະພາບໍລິຫານ ຫກປຊ ແລະ ມີອາຍຸການບໍລິຫານງານ 4 ປີ. ສະພາການແພດຂອງ ຫກປຊ ມີພາລະບົດບາດໃນການຄົ້ນຄວ້າ ແລະ ພິຈາລະນາບັນຫາຕ່າງໆ ທີ່ກ່ຽວພັນກັບວຽກງານປະກັນສຸຂະພາບ ພາຍໃຕ້ລະບອບປະກັນສຸຂະພາບສັງຄົມ ສຳລັບຜູ້ອອກແຮງງານໃນວິສາຫະກິດ. ສະພາການແພດ ຫກປຊ ເປັນເສນາທິການດ້ານວຽກງານ ປະກັນສຸຂະພາບ ແລະ ປິ່ນປົວສຸຂະພາບຂອງ ຫກປຊ ໃຫ້ແກ່ສະພາບໍລິຫານ ຫກປຊ.